**Flekkhubro** (*Bubo africanus*) er en ugle i gruppen *Bubo*. Før 1999 ble den klassifisert som en underart av *Bubo cinerascens*, men den er nå klassifisert som egen art.

Beskrivelse
-----------

Det er en middels stor ugle og en av de minste hubroene. Høyden er 45 cm, den veier fra 480 til 850 gram og har en vingelengde på 33 til 50 cm, noe som gir et vingespenn på 100 til 140 cm. Ansiktet er blekt og øynene er gule. Kroppen er brun med lyse flekker på oversiden og lysere med striper på undersiden. Flekkhubro har ekstra store øyne som gjør at mer lys slipper inn i øyet. Fuglen oppnår derved et ekstra godt nattesyn.

Den har store øredusker oppe på hodet. De kan til forveksling ligne ører. Men ørene er gjemt på hver side av hodet under noen stive fjær. Duskene brukes til å signalere med. Overkroppen er brunlig, underkroppen er lysere med brune tverrstriper.

Habitat og utbredelse
---------------------

Flekkhubro finnes i det meste av Afrika sør for Sahara, men ikke i tette skoger. De finnes i steinete utmark, buskmark, åpne skoger og halvørken, men unngår ikke befolkede områder og jakter gjerne på insekter under gatelys. De kan også ofte jakte nær veier og blir ofte drept av kjøretøy, men også av kollisjon med ledninger. Den viktigste dødsårsaken er likevel gift brukt i landbruket for å drepe insekter og skadedyr. 

En underart av flekkhubro, *bubo africanus milesi*, holder til på vestsiden av Den arabiske halvøy.

De jakter om natta og tilbringer dagen skjult i trær, steinhull eller tomme huler.

Levevis
-------

Flekkhubro er kjøttetere og byttet består av små pattedyr, fugler, insekter og krypdyr. 

Den finner seg en make for livet og får egne unger etter et år. De bygger reir på bakken, men kan også bygge reir på vannbord over vinduer. Etter paring i juli legger hunnen to til fire egg og ruger selv i de 32 dagene som går før ungene kommer ut. I denne tiden forlater hun bare reiret for å spise den maten som hannen bringer til henne. Ungene kan fly etter sju uker, men først etter tolv uker forlater de foreldrene.

Flekkhubro kan leve opp til 10 år i frihet og opp til 20 år i fangenskap.

Referanser
----------

1. ↑  BirdLife International 2004. *Bubo africanus*. In: IUCN 2006. 2006 IUCN Red List of Threatened Species. Downloaded on 4 September 2007.

Eksterne lenker
---------------

* (en) *flekkhubro* i Encyclopedia of Life Rediger på Wikidata

* (en) *flekkhubro* i Global Biodiversity Information Facility Rediger på Wikidata

* (no) *flekkhubro* hos Artsdatabanken Rediger på Wikidata

* (en) *flekkhubro* hos Fossilworks Rediger på Wikidata

* (en) *flekkhubro* hos ITIS Rediger på Wikidata

* (en) *flekkhubro* hos NCBI Rediger på Wikidata

* (en) *Kategori:Bubo africanus* – bilder, video eller lyd på Wikimedia Commons Rediger på Wikidata

* (en) *Bubo africanus* – galleri av bilder, video eller lyd på Wikimedia Commons Rediger på Wikidata

* *Bubo africanus* – detaljert informasjon på Wikispecies Rediger på Wikidata
* Taxonomicon - *Bubo africanus*
* IUCN Red List of Threatened Species: *Bubo africanus*
* Flekkhubro på www.owl.org
* Mer om flekkhubro på engelsk

  


| * v
* d
* r
Hubroer |
| --- |
| Arter | 
* Amerikahubro
* Bengalhubro
* Billehubro
* Braminhubro
* Brunfiskeugle
* Chilehubro
* Flekkhubro
* Gråhubro
* Herkuleshubro
* Hubro
* Kopjehubro
* Malayfiskeugle
* Malayhubro
* Nordfiskeugle
* Rustfiskeugle
* Rusthubro
* Sahelhubro
* Skoghubro
* Småhubro
* Snøugle
* Usambarahubro
* Ørkenhubro

 |
| Slekter av ugler | 
* Aegolius
* Asio
* Athene
* Bubo
* Glaucidium
* Gymnoglaux
* Jubula
* Lophostrix
* Megascops
* Micrathene
* Mimizuku
* Nesasio
* Ninox
* Otus
* Phodilus
* Pseudoscops
* Ptilopsis
* Pulsatrix
* Pyrroglaux
* Sceloglaux
* Scotopelia
* Strix
* Surnia
* Tyto
* Uroglaux
* Xenoglaux

 |

|  |  |
| --- | --- |
| Oppslagsverk/autoritetsdata | Store norske leksikon
 |